Úrad špeciálnej prokuratúry Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/1 Gv 239/09/1000	Pezinok, 27.6.2012
EEČ : 2-1-18-2012

U Z N E S E N I E

Trestná vec:	obvinený XXXXX 
Trestný čin:	skrátenie dane a poistného podľa § 148 odsek 4 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Úradu špeciálnej prokuratúry Generálnej prokuratúry Slovenskej republiky
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
A) ako oprávnená osoba konajúca za platiteľa dane, v mene podnikateľského subjektu  právnickej osoby XXXXX. so sídlom XXXXX, Nábrežie mládeže č.85, IČO: 36547191, subjektu registrovaného ako platca dane z pridanej hodnoty (ďalej len „DPH) a to s účinnosťou od 01.06.2002 do 31.12.2002 s mesačným zdaňovacím obdobím, od 01.01.2003 do 31.12.2003 so štvrťročným zdaňovacím obdobím a od 01.01.2004 doposiaľ s mesačným zdaňovacím obdobím Daňovému úradu I v Nitre ako príslušnému správcovi dane:

1.	podpísal a dňa 27. októbra 2003 zabezpečil doručenie tlačiva DP k DPH za zdaniteľné obdobie III. štvrťrok 2003, v ktorom k dani na vstupe zahrnul aj DPH od dodávateľa XXXXX XXXXX, SNP č.96, IČO: 36005703 deklarovanú ako prijatú:
	dokladom č.2003082012, dodávateľskou faktúrou zo dňa 29. 8. 2003 za búracie práce a presun hmôt na skládku stavebnej sute, v sume bez DPH 268.750,- Sk, 14% DPH 37.625,- Sk,
	dokladom č.2003082013, dodávateľskou faktúrou zo dňa 29. 8. 2003 za búracie práce a demontáž oceľových konštrukcií, v sume bez DPH 301.250,- Sk, 14% DPH 42.175,- Sk,
	dokladom č.2003092027, dodávateľskou faktúrou zo dňa 30. 9. 2003 za zemné práce, betonárske práce, šalovacie práce a presun hmôt, v sume bez DPH 340.250,- Sk, 14% DPH 47.635,- Sk,
	dokladom č.2003092028, dodávateľskou faktúrou zo dňa 30. 9. 2003 za búracie práce, betonárske práce podláh, omietky a presun hmôt, v sume bez DPH 410.000,- Sk, 14% DPH 57.400,- Sk,

pričom však popísané deklarované zdaniteľné plnenia neboli reálne uskutočnené, čím neoprávnene znížil vlastnú daňovú povinnosť tohto subjektu - skrátil DPH v rozsahu najmenej 184.835-Sk (6.135,40-Eur),

2. podpísal a dňa 19. mája 2004 zabezpečil doručenie tlačiva daňového priznania DP k DPH za zdaniteľné obdobie február 2004, v ktorom k dani na vstupe zahrnul aj DPH od dodávateľa XXXXX. XXXXX, SNP č.96, IČO: 36005703 deklarovanú ako prijatú:

	dokladom č.20040212, dodávateľskou faktúrou zo dňa 29. 2. 2004 za vykonané stavebné práce, v sume bez DPH 168.800,- Sk, 19% DPH 32.072,- Sk,

pričom však popísané deklarované zdaniteľné plnenie nebolo reálne uskutočnené, čím neoprávnene znížil vlastnú daňovú povinnosť tohto subjektu - skrátil DPH v rozsahu najmenej 32.072-Sk (1.064,60-Eur),

3. 	podpísal a dňa 19. mája 2004 zabezpečil doručenie tlačiva daňového priznania DP k DPH za zdaniteľné obdobie marec 2004, v ktorom k dani na vstupe zahrnul aj DPH od dodávateľa XXXXX XXXXX, SNP č.96, IČO: 36005703 deklarovanú ako prijatú:

	dokladom č.20040300010, dodávateľskou faktúrou zo dňa 31. 3. 2004 za stavebné práce, v sume bez DPH 207.000,- Sk, 19% DPH 39.330,- Sk,
	dokladom č.20040300011, dodávateľskou faktúrou zo dňa 31. 3. 2004 za stavebné práce, v sume bez DPH 198.000,- Sk, 19% DPH 37.620,- Sk,
	dokladom č.20040300012, dodávateľskou faktúrou zo dňa 31. 3. 2004 za stavebné práce, v sume bez DPH 216.600,- Sk, 19% DPH 41.154,- Sk,

pričom však popísané deklarované zdaniteľné plnenie nebolo reálne uskutočnené, čím neoprávnene znížil vlastnú daňovú povinnosť tohto subjektu - skrátil DPH v rozsahu najmenej 118.104-Sk (3.920,33-Eur),

4. 	podpísal a dňa 25. júna 2004 zabezpečil doručenie tlačiva daňového priznania DP k DPH za zdaniteľné obdobie máj 2004, v ktorom k dani na vstupe zahrnul aj DPH od dodávateľa XXXXX. XXXXX, SNP č.96, IČO: 36005703 deklarovanú ako prijatú:

	dokladom č.20040500016, dodávateľskou faktúrou zo dňa 30. 5. 2004 za stavebné práce, v sume bez DPH 280.000,- Sk, 19% DPH 53.200,- Sk,
	dokladom č.20040500017, dodávateľskou faktúrou zo dňa 30. 5. 2004 za stavebné práce, v sume bez DPH 300.000,- Sk, 19% DPH 57.000,- Sk,
	dokladom č.20040500018, dodávateľskou faktúrou zo dňa 30. 5. 2004 za stavebné práce, v sume bez DPH 350.000,- Sk, 19% DPH 66.500,- Sk,
	dokladom č.20040500019, dodávateľskou faktúrou zo dňa 30. 5. 2004 za stavebné práce, v sume bez DPH 182.000,- Sk, 19% DPH 34.580,- Sk,

pričom však popísané deklarované zdaniteľné plnenie nebolo reálne uskutočnené, čím neoprávnene znížil vlastnú daňovú povinnosť tohto subjektu - skrátil DPH v rozsahu najmenej 211.280-Sk (7.013,21-Eur),

5. 	podpísal a dňa 22. júla 2004 zabezpečil doručenie tlačiva daňového priznania DP k DPH za zdaniteľné obdobie jún 2004, v ktorom k dani na vstupe zahrnul aj DPH od dodávateľa XXXXX XXXXX, SNP č.96, IČO: 36005703 deklarovanú ako prijatú:

	dokladom č.20040602, dodávateľskou faktúrou zo dňa 30. 6. 2004 za búracie práce na stavbe OS XXXXX, v sume bez DPH 214.000,- Sk, 19% DPH 40.660,- Sk,
	dokladom č.20040603, dodávateľskou faktúrou zo dňa 30. 6. 2004 za výkopové práce na stavbe KAPPA Štúrovo, v sume bez DPH 110.000,- Sk, 19% DPH 20.900,- Sk, 
	dokladom č.20040606, dodávateľskou faktúrou zo dňa 30. 6. 2004 za betonárske práce na objekte XXXXX v sume bez DPH 142.000,- Sk, 19% DPH 26.980,- Sk,
	dokladom č.20040607, dodávateľskou faktúrou zo dňa 30. 6. 2004 za pomocné stavebné práce na stavbe XXXXX v sume bez DPH 248.500,- Sk, 19% DPH 47.215,- Sk,

pričom však popísané deklarované zdaniteľné plnenie nebolo reálne uskutočnené, čím neoprávnene znížil vlastnú daňovú povinnosť tohto subjektu - skrátil DPH v rozsahu najmenej 135.755-Sk (4.506,24-Eur),

B) ako oprávnená osoba konajúca za platiteľa dane, v mene podnikateľského subjektu  fyzickej osoby XXXXX Stavit s miestom podnikania XXXXX, Nedbalova č.13, IČO: 14042436, subjektu registrovaného ako platca DPH a to s účinnosťou od 01.02.1993 s mesačným zdaňovacím obdobím, Daňovému úradu II v Nitre ako príslušnému správcovi dane:

6. 	podpísal a dňa 29. decembra 2003 zabezpečil doručenie tlačiva daňového priznania DP k DPH za zdaniteľné obdobie november 2003, v ktorom k dani na vstupe zahrnul aj DPH od dodávateľa XXXXX XXXXX, SNP č.96, IČO: 36005703 deklarovanú ako prijatú:

	dokladom č.20031160, dodávateľskou faktúrou zo dňa 20. 11. 2003 za pomocné stavebné práce a nešpecifikované práce, v sume bez DPH 197.000,- Sk, 14% DPH 27.580,- Sk,
	dokladom č.20031161, dodávateľskou faktúrou zo dňa 22. 11. 2003 za pomocné stavebné práce a nešpecifikované práce, v sume bez DPH 268.000,- Sk, 14% DPH 37.520,- Sk,
	dokladom č.20031162, dodávateľskou faktúrou zo dňa 22. 11. 2003 za pomocné stavebné práce a nešpecifikované práce, v sume bez DPH 316.000,- Sk, 14% DPH 44.240,- Sk,
	dokladom č.20031163, dodávateľskou faktúrou zo dňa 22. 11. 2003 za pomocné stavebné práce a nešpecifikované práce, v sume bez DPH 219.000,- Sk, 14% DPH 30.660,- Sk,
	dokladom č.20031164, dodávateľskou faktúrou zo dňa 22. 11. 2003 za opravu kanalizácie, opravu zámkovej dlažby, úpravu spevnenej plochy pod betonáž, opravu kanalizačných šachiet a montáž obrubníkov, v sume bez DPH 365.300,- Sk, 14% DPH 51.142,- Sk,

pričom však popísané deklarované zdaniteľné plnenia neboli reálne uskutočnené, čím neoprávnene znížil vlastnú daňovú povinnosť tohto subjektu - skrátil DPH v rozsahu najmenej 191.142-Sk (6.344,75-Eur),

7. 	podpísal a dňa 27. januára 2004 zabezpečil doručenie tlačiva daňového priznania DP k DPH za zdaniteľné obdobie december 2003, v ktorom k dani na vstupe zahrnul aj DPH od dodávateľa XXXXX XXXXX, SNP č.96, IČO: 36005703 deklarovanú ako prijatú:

	dokladom č.20031250, dodávateľskou faktúrou zo dňa 22. 12. 2003 za pomocné stavebné práce a nešpecifikované práce, v sume bez DPH 418.800,- Sk, 14% DPH 58.632,- Sk,
	dokladom č.20031251, dodávateľskou faktúrou zo dňa 22. 12. 2003 za pomocné stavebné práce  búracie práce a nešpecifikované práce, v sume bez DPH 226.000,- Sk, 14% DPH 31.640,- Sk,
	dokladom č.20031252, dodávateľskou faktúrou zo dňa 22. 12. 2003 za pomocné stavebné práce  búracie práce a nešpecifikované práce, v sume bez DPH 545.000,- Sk, 14% DPH 76.300,- Sk,
	dokladom č.20031253, dodávateľskou faktúrou zo dňa 22. 12. 2003 za stavebné práce  murárske práce a omietky a pomocné stavebné práce, v sume bez DPH 542.600,- Sk, 14% DPH 75.964,- Sk,
	dokladom č.20031254, dodávateľskou faktúrou zo dňa 22. 12. 2003 za zvislé konštrukcie, vodorovné konštrukcie, montáž hydrantov, oporný múrik betónový s armovaním a spevnenú betónovú plochu, v sume bez DPH 757.000,- Sk, 14% DPH 105.980, - Sk,

pričom však popísané deklarované zdaniteľné plnenie nebolo reálne uskutočnené, čím neoprávnene znížil vlastnú daňovú povinnosť tohto subjektu - skrátil DPH v rozsahu najmenej 348.516-Sk (11.568,61-Eur),

8. 	podpísal a dňa 27. apríla 2004 zabezpečil doručenie tlačiva daňového priznania DP k DPH za zdaniteľné obdobie marec 2004, v ktorom k dani na vstupe zahrnul aj DPH od dodávateľa XXXXX XXXXX, SNP č.96, IČO: 36005703 deklarovanú ako prijatú:

	dokladom č.20040300013, dodávateľskou faktúrou zo dňa 31. 3. 2004 za stavebné práce, v sume bez DPH 230.000,- Sk, 19% DPH 43.700,- Sk,
	dokladom č.20040300014, dodávateľskou faktúrou zo dňa 31. 3. 2004 za stavebné práce, v sume bez DPH 246.000,- Sk, 19% DPH 46.740,- Sk,
	dokladom č.20040300015, dodávateľskou faktúrou zo dňa 31. 3. 2004 za stavebné práce, v sume bez DPH 200.800,- Sk, 19% DPH 38.152,- Sk,

pričom však popísané deklarované zdaniteľné plnenie nebolo reálne uskutočnené, čím neoprávnene znížil vlastnú daňovú povinnosť tohto subjektu - skrátil DPH v rozsahu najmenej 128.592-Sk (4.268,47-Eur),

9. podpísal a dňa 28. júna 2004 zabezpečil doručenie tlačiva daňového priznania DP k DPH za zdaniteľné obdobie máj 2004, v ktorom k dani na vstupe zahrnul aj DPH od dodávateľa XXXXX XXXXX, SNP č.96, IČO: 36005703 deklarovanú ako prijatú:

	dokladom č.20040500021, dodávateľskou faktúrou zo dňa 30. 5. 2004 za stavebné práce, v sume bez DPH 200.000,- Sk, 19% DPH 38.000,- Sk,
	dokladom č.20040500022, dodávateľskou faktúrou zo dňa 30. 5. 2004 za stavebné práce, v sume bez DPH 178.000,- Sk, 19% DPH 33.820,- Sk,

pričom však popísané deklarované zdaniteľné plnenie nebolo reálne uskutočnené, čím neoprávnene znížil vlastnú daňovú povinnosť tohto subjektu - skrátil DPH v rozsahu najmenej 71.820-Sk (2.383,99-Eur),

10. podpísal a dňa 23. júla 2004 zabezpečil doručenie tlačiva daňového priznania DP k DPH za zdaniteľné obdobie jún 2004, v ktorom k dani na vstupe zahrnul aj DPH od dodávateľa XXXXX XXXXX, SNP č.96, IČO: 36005703 deklarovanú ako prijatú:

	dokladom č.20040604, dodávateľskou faktúrou zo dňa 30. 6. 2004 za pomocné stavebné práce na stavbe XXXXX v sume bez DPH 226.500,- Sk, 19% DPH 43.035,- Sk,
	dokladom č.20040605, dodávateľskou faktúrou zo dňa 30. 6. 2004 za búracie práce na stavbe XXXXX, v sume bez DPH 357.200,- Sk, 19% DPH 67.868,- Sk,

pričom však popísané deklarované zdaniteľné plnenie nebolo reálne uskutočnené, čím neoprávnene znížil vlastnú daňovú povinnosť tohto subjektu - skrátil DPH v rozsahu najmenej 110.903-Sk (3.681,31-Eur),

a uvedeným konaním za zdaňovacie obdobia identifikované v bodoch 1 až 10 tak  skrátil daň v celkovom rozsahu najmenej 50.886,91-Eur (1.533.019-Sk) vo vzťahu k DPH ako peňažnej pohľadávky XXXXX  štátneho rozpočtu reprezentovaného správcom dane,

lebo je nepochybné, že sa nestal skutok, pre ktorý sa vedie trestné stíhanie
Odôvodnenie:
Dňa 04. 02. 2004 bolo uznesením vyšetrovateľa Úradu justičnej a kriminálnej polície Krajského riaditeľstva PZ XXXXX pod ČVS:KRP-9/OEK-BB-2004 začaté trestné stíhanie za trestný čin založenia, zosnovania a podporovania zločineckej skupiny a teroristickej skupiny podľa § 185 a) ods.1 Zákona č. 140/1961 Zb. a za pomoc k trestnému činu skrátenia dane a poistného podľa § 10 ods.1 písm.c) k § 148 ods.1, ods.3 Zákona č. 140/1961 Zb. na tom skutkovom základe, že presne neidentifikovaní páchatelia z radov podnikateľov, v presne nezistenom období, čase a na nezistenom mieste, založili zločineckú skupinu pozostávajúcu minimálne z troch osôb a pôsobiacu minimálne od 01. augusta 2003 v regiónoch XXXXX, XXXXX a XXXXX, ktorej činnosť je zameraná na vyhotovovanie fiktívnych daňových dokladov a zmlúv za rôzne deklarované zdaniteľné plnenia ako sú dodávky dreva, stavebných prác a iných materiálov a služieb, na základe konkrétnych požiadaviek rôznych odberateľov zo Slovenska a Čiech, kde z hodnoty fakturovaných zdaniteľných plnení si ponechávajú podiel 8 percent ako zisk. Odberatelia týchto fiktívnych daňových dokladov si tieto zahrnuli do svojho účtovníctva za účelom zníženia daňového základu pre výpočet DPH, čo im umožnilo skrátiť daň z pridanej hodnoty.
	
	Dňa 21. 07. 2004 po rozsiahlej policajnej akcii boli vykonané domové prehliadky a prehliadky iných priestorov vo viac ako 50. objektoch,  kde bolo podozrenie, že sa tam nachádzajú fiktívne účtovné doklady súvisiace s vyšetrovanou vecou a po analýze zaistených vecí dňa 21.07.2004 vyšetrovateľ Úradu justičnej a kriminálnej polície Krajského riaditeľstva PZ XXXXX vzniesol obvinenie osobám, členom takzvanej skupiny, ktorými boli:
 
1. XXXXX,	nar.XXXXX,
2. Ing. arch. XXXXX,   	nar.XXXXX,
3. XXXXX,	nar.XXXXX,
4. XXXXX,                 	nar.XXXXX,
5. XXXXX,          	nar.XXXXX, 
6. XXXXX,  	nar.28.12.1966,
7. XXXXX,          	nar.XXXXX,
8. XXXXX,           	nar.XXXXX,
9. XXXXX, 	nar.XXXXX,
10. XXXXX,	nar.XXXXX,
11.XXXXX,	nar.XXXXX,

za trestný čin založenia, zosnovania a podporovania zločineckej skupiny a teroristickej skupiny podľa § 185 a) ods.1 Zákona č. 140/1961 Zb. a za účastníctvo na trestnom čine skrátenia dane a poistného podľa § 148 ods. 5 Zákona č. 140/1961 Zb. formou pomoci podľa § 10 ods.1 písm.c) Zákona č. 140/1961 Zb., na tom skutkovom základe, že v presne nezistenom čase, najneskôr od roku 2002 boli členmi zločineckej  skupiny, respektíve boli činní pre zločineckú skupinu pôsobiacu na území stredného a západného Slovenska, kde pri vysokom stupni deľby práce v rámci vnútorného usporiadania skupiny, za účelom získania finančných prostriedkov, zabezpečovali vyhotovovanie a distribúciu daňových a účtovných dokladov deklarujúcich zdaniteľné plnenia pre rôznych odberateľov z radov podnikateľov, hoci tieto zdaniteľné plnenia neboli uskutočnené  a umožnili tak  odberateľom fiktívnych daňových dokladov ako platiteľom dane z pridanej hodnoty (ďalej len „DPH) znížiť si vlastnú daňovú povinnosť u DPH tak, ako je to  konkrétne špecifikované v prípadoch uvedených v uznesení o vznesení obvinenia pod bodmi 1. až 13., pričom takouto činnosťou v období od mesiaca január 2002 do mesiaca jún 2004 napomohli vyššie uvedeným podnikateľským subjektom skrátiť daň z pridanej hodnoty v rozsahu najmenej  239.132,66-Eur (7.204.110,48-Sk).

Počas prípravného konania vyšetrovateľ Úradu justičnej a kriminálnej polície Krajského riaditeľstva PZ XXXXX vydal postupne 14 uznesení, ktorými bolo vznesené obvinenie celkom 21 osobám oprávneným konať za rôzne podnikateľské subjekty a jedná sa o takzvaných „konečných odberateľov, ktorí si zahrnuli fiktívne daňové doklady do účtovníctva toho ktorého daňového subjektu, pričom doklady vyprodukované a získané boli od členov zločineckej skupiny. 

K týmto osobám patrí okrem iných aj XXXXX, g.a.h.  živnostník, vystupujúci pod obchodným menom XXXXX Stavit (IČO 14042436) a zároveň konateľ spoločnosti XXXXX (IČO 36 547 191), ktorému bolo vznesené obvinenie dňa 24.08.2006 na základe zistení, že v účtovníctve daňových subjektov XXXXX XXXXXr.o. XXXXX sa nachádzajú fiktívne účtovné doklady vystavené prostredníctvom členov zločineckej skupiny. Systém vzájomnej spolupráce mal spočívať v tom, že XXXXX uviedol tovary respektíve služby, ich rozsah respektíve množstvo, deklarovaný dátum plnenia a fakturovanú sumu, t.j. údaje, ktoré mali byť predmetom fiktívnych obchodov a následne členovia zločineckej skupiny mali zabezpečiť vystavenie fiktívnych daňových dokladov, ktoré XXXXX zahrnul do daňového priznania a príslušnému správcovi dane predložil také priznanie, do ktorého je na vstupe zahrnutá aj fiktívna DPH z predstieraných obchodov. Fiktívne faktúry boli vystavené za subjekt XXXXX, XXXXX, SNP č.96, IČO: 36005703 a daňové doklady v tomto prípade mali zabezpečiť Ing. arch. XXXXX a XXXXX, osoby s takzvanej skupiny.

	K tejto veci boli vykonané výsluchy obvinených XXXXX, XXXXX a XXXXX a taktiež výsluchy svedkov XXXXX, XXXXX a XXXXX. 

	Obvinený XXXXX k obvineniu uviedol, že v priebehu rokov 2003 a 2004 spolupracoval so spoločnosťou XXXXX na prevádzaní rôznych stavebných prác ako napríklad pre firmu Šindler International Transport, pre firmu XXXXX XXXXX (v súčasnosti sa firma volá XXXXX XXXXX), pre firmu XXXXX s.r.o. XXXXX, pre firmu XXXXXl, niečo sa robilo pre XXXXX a taktiež pre XXXXX XXXXX, pričom práce sa prevádzali na rôznych miestach, a on výlučne sám zastupoval subjekty XXXXX. XXXXX a XXXXX XXXXX XXXXX, za ktoré aj sám rozhodoval. Taktiež uviedol, že všetko čo deklaroval, bolo vyfakturované a aj prevedené. Za spoločnosť XXXXX jednal s pánom XXXXX s ktorým sa spoznal cez pána XXXXX na ktorého mu dal kontakt jeden známy z Bratislavy. Následne sa vyjadroval k jednotlivým sporným faktúram, kde tvrdil, že práce boli skutočne vykonané, vyfakturované a za práce platil v hotovosti pánovi XXXXX po tom ako skontrolovali vykonanie prác na staveniskách, doklady vystavovala pani XXXXX.    
   
	Obvinený XXXXX už pri výsluchu zadržaného  podozrivého dňa 21.07.2004 uviedol, že od roku 1992 má živnosť a jeho firma zabezpečuje stavebné a výkopové práce na území Slovenskej republiky a Českej republiky. Poprel, že by niekomu vystavil nepravdivé účtovné doklady, ktorými by umožnil sebe, alebo inému skrátiť daň z príjmov. Pri výsluchu v procesnom postavení obvineného dňa 03.08.2004 okrem iného uviedol, že spolupracuje s pánom XXXXX, ktorý mu robil účtovníctvo za roky 2002 a 2003 a poznajú sa asi 5 rokov a pozná aj firmu XXXXX, pre ktorú aj s pánom XXXXX robili nejaké práce v Nitre v roku 2003 aj 2004, konkretizovať ich nevedel, lebo ich bolo viacero.    
 
Obvinený Ing. arch. XXXXX pri výsluchoch potvrdil, že je jediným konateľom spoločnosti XXXXX a nik iný sa na chode firmy nepodieľal Predmetom obchodných vzťahov jeho viacerých firiem boli dodávky stavebných prác, stavebnej činnosti, predaj a nákup rôzneho druhu tovaru ako ložísk a reziva. Potvrdil taktiež, že pozná XXXXX, asi 5 rokov, vykonávali spolu obchodné veci, robí mu rozpočty na stavebné práce a taktiež mu viedol aj účtovníctvo v rokoch 2001, 2002 a 2003 na počítači, ktorý mu však bol odcudzený a zálohy neboli robené. Účtovníctvo viedol sám, využíval niekedy poradenstvo. Firme XXXXX XXXXX zabezpečoval stavebné práce a ostatné stavebné práce, projekty na rodinných domoch a hotely.   

XXXXX, v procesnom postavení svedka pri výsluchu uviedla, že asi od roku 2003 pracuje ako účtovníčka a niekedy aj sekretárka pre XXXXX a jeho subjekty XXXXX a XXXXX XXXXX pričom jej pracovnou náplňou je vedenie účtovníctva a vystavovanie účtovných dokladov na základe podkladov, ktoré jej predloží XXXXX, pričom samotné platby už rieši výlučne on sám, po predložení listinných materiáloch potvrdila, že ich vypisovala ona. 

XXXXX pri výsluchu potvrdil, že pracoval pre XXXXX od augusta 2003 do júla 2005, pričom jeho pracovnou náplňou bolo vykonávanie stavebného dozoru na stavbách, ktoré realizovala spoločnosť XXXXX  a XXXXX  XXXXX pričom v praxi bolo ťažké ktorá firma realizuje práce. Taktiež zabezpečoval niekedy potrebný materiál na stavbu, viedol stavebné denníky a kontroloval aj dochádzku zamestnancov na stavbe ako vlastných tak aj pracujúcich v subdodávke a tieto výstupy slúžili na výpočet mzdy. Mená subdodávateľských firiem nevedel uviesť a nepoznal firmu XXXXX. Po predložení faktúr potvrdil, že pracoval na niektorých stavbách ako napríklad na prerábaní škôlky na výrobnú halu v Handlovej pre firmu XXXXX, hala bývalých nitrianskych strojární pre firmu EUROFIL drôty, práce na akcii XXXXX a aj ke´d nebol stavby vedúcim počul aj o stavbe na Okresnom súde XXXXX a o niektorých stavbách uvedených na faktúrach nevedel, nakoľko nebol len jediným stavby vedúcim a nepracoval len on sám ako stavbyvedúci.

XXXXX pri výsluchu uviedol, že niekedy v júni 2004 reagoval na inzerát ponuku práce pre stavebných robotníkov a tak zašiel na uvedenú adresu, kde býval pán XXXXX, ktorý mu potvrdil, že hľadá robotníkov za asi 70-Sk na hodinu, s čím súhlasil a tak uzatvorili dohodu o vykonaní prác a následne išiel pracovať do Nitry k XXXXX, pričom takto pre Klauča pracoval asi 2 týždne a potom v júli 2004 si urobil živnosť a pracoval už priamo pre XXXXX asi do decembra 2004. V Nitre počas toho obdobia pracoval na stavbách asi štyroch rodinných domov a na stavbe Okresného súdu XXXXX.   

Dňa 24.02.2009 vyšetrovateľ uznesením pribral Expertízny a edukačný inštitút na vypracovanie znaleckého posudku k zaistenej účtovnej evidencii subjektov XXXXX  XXXXX s.r.o. /IČO 36547191/ a XXXXX XXXXX /IČO 14042436/ za účelom posúdenia rozsahu, spôsobu a preukázateľnosti vedenia účtovníctva za účtovné obdobie roku 2003 a 2004 identifikovania dodávateľských faktúr od dodávateľa XXXXX XXXXX  spol. s.r.o.., kde sa okrem iného konštatuje, že spoločnosť XXXXX  XXXXX s.r.o. viedla za účtovné obdobie 2003 a 2004 účtovníctvo v sústave podvojného účtovníctva, ale vznikli pochybnosti o jeho preukázateľnosti, keďže neboli dostatočne preukázané dokumenty svedčiace o tom, že dodávateľ fakturovanú prácu skutočne vykonal. Sporných 16 faktúr od Pohronskej stavebnej bolo zaevidovaných v účtovníctve spoločnosti XXXXX  XXXXX s.r.o. a ich preplatenie bolo uplatnené ako v daňovom priznaní DPH, tak aj v priznaní dane z príjmu právnických osôb a fakturovaná cena u všetkých faktúr bola dokumentovaná len ako platba v hotovosti. Spoločnosť XXXXX XXXXX  XXXXX, fyzická osoba viedla za účtovné obdobie 2003 a 2004 jednoduché účtovníctvo, ktoré bolo vedené správne, avšak vznikli pochybnosti o jeho preukázateľnosti, keď neboli dostatočne preukázané dokumenty svedčiace o tom, že dodávateľ fakturovanú prácu alebo službu skutočne vykonal. Sporných 17 faktúr od Pohronskej stavebnej bolo zaevidovaných v účtovníctve XXXXX XXXXX, pri 10 tich faktúrach si uplatnil DPH na vstupe, celkom vo výške 477.511-Sk. Účtovníctvo spoločnosti Pohronská stavebná, ktorým by sa preukázali faktúry na vstupe u skúmaných subjektov k dispozícii nebolo.

Vo veci bolo realizované odpočúvanie a záznam telefonickej prevádzky obvinených Ing. arch. XXXXX, XXXXX a XXXXX, pričom z odpočúvania a záznamov telekomunikačnej prevádzky vyplýva, že bolo zaznamenaných 31 hovorov z telefónu XXXXX na telefón XXXXX a 6 hovorov na telefón XXXXX, 9 hovorov z telefónu XXXXX na telefón XXXXX a 7 hovorov z telefónu XXXXX na telefón XXXXX. Ani jeden telefonický hovor medzi obvinenými nie je o konkrétnej dodávke materiálu, vykonaní práce, organizovaní práce, fakturovaní za vykonané práce a vôbec nie o tom, že sa jedná o fiktívne faktúry, pri rozhovoroch spomínajú čísla a dátumy, avšak je len v rovine domnienok o akých faktúrach sa bavia. 

	Z výsledkov vyšetrovania ako aj z celého spisového materiálu teda nevyplýva, že by obvinený XXXXX do daňového priznania pre daňové subjekty XXXXX  XXXXX s.r.o. a XXXXX XXXXX zahrnul DPH od dodávateľa XXXXX XXXXX spol. s.r.o. a popísané deklarované zdaniteľné plnenia neboli reálne uskutočnené, čím by tak neoprávnene znížili vlastnú daňovú povinnosť spomínaných subjektov. 
	Podľa § 148 Zákona č. 140/1961 Zb. účinného do 31.12.2005 trestného činu
skrátenie dane a poistného sa dopustí ten,

(1) Kto v rozsahu nie malom skráti daň, poistné na dôchodkové zabezpečenie, nemocenské poistenie, zdravotné poistenie alebo príspevok na poistenie v nezamestnanosti, potresce sa odňatím slobody na jeden rok až päť rokov alebo zákazom činnosti, alebo peňažným trestom.
(2) Odňatím slobody na dva roky až osem rokov sa páchateľ potresce, ak spácha čin uvedený v odseku 1 opätovne alebo ak na uľahčenie spáchania takého činu poruší úradný uzáver.
(3) Rovnako ako v odseku 2 sa páchateľ potresce, ak skráti daň, poistné na dôchodkové zabezpečenie, nemocenské poistenie, zdravotné poistenie alebo príspevok na poistenie v nezamestnanosti vo väčšom rozsahu.
(4) Odňatím slobody na tri roky až desať rokov sa páchateľ potresce, ak skráti daň, poistné na dôchodkové zabezpečenie, nemocenské poistenie, zdravotné poistenie alebo príspevok na poistenie v nezamestnanosti v značnom rozsahu.

(5) Odňatím slobody na päť rokov až dvanásť rokov sa páchateľ potresce, ak skráti daň, poistné na dôchodkové zabezpečenie, nemocenské poistenie, zdravotné poistenie alebo príspevok na poistenie v nezamestnanosti vo veľkom rozsahu.
	Daňou sa rozumie každá daň platnej sústavy daní.  Skrátenie dane je špecifickou formou podvodného konania. Ku skráteniu dane v zmysle ustanovenia § 148 Trestného zákona môže dôjsť len do doby, než bola daň daňovým poplatníkom zaplatená. Ak bola daň správne vymeraná a daňovým poplatníkom zaplatená (jemu zrazená), nemožno vo vzťahu k takejto dani spáchať trestný čin skrátenia dane a poistného podľa § 148 Trestného zákona. Trestný čin skrátenia dane a poistného podľa § 148 Trestného zákona vyžaduje, aby páchateľ konal úmyselne.  Podstata skrátenia dane v zmysle § 148 Trestného zákona spočíva v akomkoľvek úmyselnom konaní páchateľa, ktorým dosiahne, že mu príslušný štátny orgán daň vôbec nevymeria alebo mu ju vymeria v nižšej ako zákonom určenej čiastke, pokiaľ bola skrátená v nie malom rozsahu. 

	V priebehu rozsiahleho vyšetrovania preskúmaním na vec sa vzťahujúceho spisového materiálu som dospel k záveru, že vyšetrovateľom nebola preukázaná ani subjektívna stránka predmetnej trestnej činnosti. Vychádzajúc z produkovaných dôkazov v neprospech, resp. v prospech obvineného je zrejmé, že zavinenie ako obligatórny znak subjektívnej stránky trestného činu sa u neho nenachádza, ani nebol preukázaný. V tomto štádiu prípravného konania bolo vykonané vyšetrovanie voči obvinenému XXXXX vyčerpávajúcim spôsobom, na základe ktorého sa dostatočne zistil skutkový stav veci, vykonala sa podstatná väčšina dôkazov, ktoré by mohli vo vzťahu k obvinenému byť rozhodujúce na posúdenie jeho trestnej zodpovednosti, pričom nebolo zistené, že by menovaný sa dopustil trestnej činnosti na tom skutkovom základe, ktoré je uvedené v uznesení o vznesení obvinenia. 

	So zreteľom na okolnosti konkrétneho prípadu možno konštatovať, že vo vykonaných dôkazoch a výpovediach vypočutých obvinených a svedkov sa nenachádza nič logické, čo by vo vyššie uvedenom rozsahu dokazovalo obvinenému XXXXX, že  skutky boli spáchané a ich páchateľom bol on, teda neboli z jeho strany naplnené nevyhnutné základné znaky skutkovej podstaty trestného činu.

	Zhodnotením všetkých doposiaľ zadovážených dôkazov a okolností prípadu jednotlivo i v ich súhrne, v zmysle ustanovenia § 2 ods.12 Trestného poriadku som dospel k záveru, že skutok,  pre ktorý bolo začaté trestné stíhanie síce sa stal, avšak vykonaným vyšetrovaním nebolo dokázané, že je trestným činom. 

	Z vyššie uvedených skutočností je spoľahlivo a mimo akýchkoľvek pochybností zistené, že skutok, pre ktoré sa trestné stíhanie vedie, nie je trestným činom a nie je dôvod ani na postúpenie veci, teda neboli naplnené všetky zákonné znaky skutkovej podstaty trestného činu skrátenia dane a poistného ako dokonaného trestného činu, ale ani formou pokusu a ani žiadneho iného trestného činu uvedeného v osobitnej časti Trestného zákona.

	S prihliadnutím na zásadu prezumpcie neviny, z ktorého vyplýva najmä to, že obvinenému musí byť vina spoľahlivo preukázaná  a v prípade pochybností o skutkovej otázke významnej pre rozhodnutie je potrebné rozhodnúť v prospech obvineného je na mieste okrem iného aj aplikácia  zásady „in dubio pro reo.

	Vzhľadom na vyššie skonštatované skutočnosti preto bolo potrebné rozhodnúť tak, ako je to uvedené vo výrokovej časti tohto uznesenia. 
				
Poučenie:
Proti tomuto uzneseniu je prípustná sťažnosť, ktorú možno podať u prokurátora generálnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Bíró
prokurátor